Паводле яго слоў, Грузія — важны партнёр нашай краіны ў Закаўказзі. Беларусь разлічвае актывізаваць двухбаковыя кантакты ў прамысловасці, сельскай гаспадарцы, нафтахіміі, фармацэўтыцы, гуманітарнай сферы. “Шэраг вядомых беларускіх брэндаў — Мінскі трактарны завод, “Магілёўліфтмаш”, МАЗ і іншыя — хацелі б менш часу траціць на пошук надзейных партнёраў, з кім можна было б гарантавана рэалізоўваць праекты. Таму нам важныя вашы рэкамендацыі, на каго можна разлічваць, каб рэальна атрымаць за адносна кароткі, разумны прамежак часу максімальную аддачу”, — растлумачыў прэм’ер-міністр.